Bruttó egységár: 500 Ft/kg
A Föld legrégebbi sóbányájából, a híres ausztriai Hallstattból származó, párolt, finomított, jódozott, finomszemcsés étkezési só, tulajdonképpen egy kősó.
Kb. 200 – 250 millió évvel ezelőtt a Föld különböző pontjain a klímaváltozásnak és a tektonikus földmozgásoknak köszönhetően egy általánosnak mondható jelenségként, több tenger száradt ki, sórétegeket hagyva hátra, amelyek aztán a további földmozgások miatt, mélyen a föld alá kerültek. Ezek tulajdonképpen napjaink legnagyobb sóforrásai. Ilyenek a Hallstatt környéki sórétegek is, amelyek kitermelését – változó módszerekkel ugyan – de kb. 7000 éve folytatják.
A végeredmény egy rendkívül tiszta, hófehér, szinte csak NaCl-ból álló, nagyon száraz só. Pont emiatt, az íze eltérő a finomítatlan sóétól, nincs benne olyan jellegű komplexitás, utó- és mellékíz, amelyet az ásványi anyagok természetes jelenléte ad, egyszerűen csak sós. Mint bármelyik finomsó, gyorsan olvad, és egyenletesen sóz. Hozzáadott jódot tartalmaz, így annak, akinek jódutánpótlásra van szüksége, kitűnő választás.
Mint bármelyik só, legyen az különleges vagy egyszerű, ez a só is hordozza a sók általános tulajdonságait, amitől a legközönségesebb fajta is páratlan és egyedi: elnyomja a keserű ízt, ízfokozóként működik, elmélyíti és felerősíti a többi ízt, pl. az édest vagy pikánst (kiemeli a zöldségek ízét, ízt ad az egysíkú keményítős ételeknek, elmélyíti a desszertek ízét, ízesebbé teszi a gyümölcsöket, húsokat).
Tárolás: A csomagolást jól zárja vissza, és tárolja száraz helyen!
Himalája kristálysó rózsaszín finom szemcsés -naturmind